ΑΠΟΦΑΣΗ ΤΗΣ ΕΠΙΤΡΟΠΗΣ της 7ης Ιουλίου 1997 σχετικά με τον εφοδιασμό των Καναρίων Νήσων με ορισμένα προϊόντα των τομέων του βοείου και χοιρείου κρέατος κατά το δεύτερο εξάμηνο 1996 (Το κείμενο στην ισπανική γλώσσα είναι το μόνο αυθεντικό) (97/512/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 1601/92 του Συμβουλίου, της 15ης Ιουνίου 1992, για ειδικά μέτρα που αφορούν ορισμένα γεωργικά προϊόντα υπέρ των Καναρίων Νήσων (1), όπως τροποποιήθηκε τελευταία από τον κανονισμό (ΕΚ) αριθ. 93/97 της Επιτροπής (2), και ιδίως το άρθρο 3 παράγραφος 4 και το άρθρο 7,

τον κανονισμό (ΕΟΚ) αριθ. 2913/92 του Συμβουλίου, της 12ης Οκτωβρίου 1992, περί θεσπίσεως κοινοτικού τελωνειακού κώδικα (3), όπως τροποποιήθηκε τελευταία από τον κανονισμό (ΕΚ) αριθ. 82/97 (4), και ιδίως το άρθρο 236 παράγραφος 1,

Εκτιμώντας:

ότι ο κανονισμός (ΕΟΚ) αριθ. 2790/94 της Επιτροπής (5) θέσπισε κοινούς λεπτομερείς κανόνες εφαρμογής του κανονισμού (ΕΟΚ) αριθ. 1601/92 που αφορά ιδίως το ειδικό καθεστώς εφοδιασμού 7

ότι το Συμβούλιο, με τον κανονισμό (ΕΚ) αριθ. 2348/96 (6), παρέτεινε προσωρινά, μέχρι τις 30 Ιουνίου 1997, το ειδικό καθεστώς εφοδιασμού των Καναρίων Νήσων με βοοειδή που προορίζονται για πάχυνση και για κατανάλωση επιτόπου, καθώς και με ορισμένα μεταποιημένα προϊόντα των τομέων του βοείου και χοιρείου κρέατος, που είχε διακοπεί από την 1η Ιουλίου 1996 7 ότι, μετά από την εν λόγω απόφαση και για τα ανωτέρω προϊόντα, καταρτίστηκαν ισολογισμοί εφοδιασμού και καθορίστηκαν οι ενισχύσεις για το πρώτο εξάμηνο 1997 από τους κανονισμούς της Επιτροπής (ΕΚ) αριθ. 75/97 (7) και (ΕΚ) αριθ. 93/97 7

ότι, για το δεύτερο εξάμηνο 1996, για να αποφευχθούν αδικαιολόγητα πλεονεκτήματα υπέρ ιδίως των συναλλασσομένων που δεν θα είχαν, εν αναμονή της απόφασης του Συμβουλίου, τηρήσει τις τιμές έως το στάδιο του τελικού χρήστη, πρέπει να υπαχθεί, κατά περίπτωση, η καταβολή της ενίσχυσης για τα προϊόντα που προέρχονται από την υπόλοιπη Κοινότητα, ή η επιστροφή των τελωνειακών δασμών, στην τήρηση των διατάξεων των κανονισμών (ΕΟΚ) αριθ. 1601/92 και (ΕΟΚ) αριθ. 2790/94 7

ότι πρέπει να καθοριστούν οι ενισχύσεις για τον εφοδιασμό που προέρχεται από την υπόλοιπη Κοινότητα, εφαρμόζοντας τα κριτήρια που καθορίζονται στο άρθρο 3 παράγραφος 2 του κανονισμού (ΕΟΚ) αριθ. 1601/92 και βάσει των αντίστοιχων δεδομένων για το δεύτερο εξάμηνο 1996 7

ότι πρέπει να καθοριστεί ότι οι αιτήσεις επιστροφής των τελωνειακών δασμών πραγματοποιούνται σύμφωνα με τις διατάξεις του κανονισμού (ΕΟΚ) αριθ. 2454/93 της Επιτροπής, της 2ας Ιουλίου 1993, για τον καθορισμό ορισμένων διατάξεων εφαρμογής του κανονισμού (ΕΟΚ) αριθ. 2913/92 του Συμβουλίου περί θεσπίσεως κοινοτικού τελωνειακού κώδικα (8), όπως τροποποιήθηκε τελευταία από τον κανονισμό (ΕΚ) αριθ. 12/97 (9) 7

ότι, για λόγους καλής δημοσιονομικής διαχείρισης, η καταβολή της ενίσχυσης και η επιστροφή των τελωνειακών δασμών πρέπει να πραγματοποιηθούν εντός του ανωτάτου ορίου των ποσοτήτων των προϊόντων για τα οποία οι ισπανικές αρχές έχουν εκδόσει διοικητικά έγγραφα βάσει των συντηρητικών μέτρων διαχείρισης του καθεστώτος κατά την εν λόγω χρονική περίοδο 7

ότι τα μέτρα που προβλέπονται από την παρούσα απόφαση είναι σύμφωνα με τη γνώμη των σχετικών επιτροπών διαχείρισης,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

1. Κατ' εφαρμογή του άρθρου 3 του κανονισμού (ΕΟΚ) αριθ. 1601/92, οι ισπανικές αρχές, βάσει των αιτήσεων που έχουν υποβληθεί από τους ενδιαφερόμενους φορείς και οι οποίες συνοδεύονται από τα κατάλληλα αποδεικτικά στοιχεία, κατά περίπτωση:

α) χορηγούν τις ενισχύσεις που καθορίζονται στο παράρτημα Ι της παρούσας απόφασης για τα βοοειδή που προορίζονται για πάχυνση και για κατανάλωση επί τόπου και για ορισμένα μεταποιημένα προϊόντα των τομέων του βοείου κρέατος, για τις ποσότητες προϊόντων που χορηγήθηκαν στα Κανάρια Νησιά κατά το δεύτερο εξάμηνο του 1996 από την υπόλοιπη Κοινότητα 7

β) επιστρέφουν τους τελωνειακούς δασμούς που εισπράχθηκαν κατά τη θέση σε ελεύθερη κυκλοφορία των προϊόντων που αναφέρονται στο στοιχείο α) στα Κανάρια Νησιά, κατά το δεύτερο εξάμηνο του 1996, κατά την εισαγωγή από τρίτες χώρες.

2. Η χορήγηση των ενισχύσεων που καθορίζονται στην παρούσα απόφαση και η επιστροφή των τελωνειακών δασμών υπόκεινται στην τήρηση των διατάξεων του τίτλου Ι του κανονισμού (ΕΟΚ) αριθ. 1601/92 σχετικά με το ειδικό καθεστώς εφοδιασμού των Καναρίων Νήσων, των διατάξεων του κανονισμού (ΕΟΚ) αριθ. 3290/94, ιδίως του τίτλου ΙΙΙ, καθώς και των διατάξεων της παρούσας απόφασης.

3. Η αίτηση επιστροφής των τελωνειακών δασμών κατά την εισαγωγή για τα προϊόντα που απαλλάσσονται των δασμών, υποβάλλεται από τα άτομα που κατέβαλαν τους εν λόγω δασμούς ή που ήταν υποχρεωμένοι να τους καταβάλουν σύμφωνα με τα άρθρα 878 έως 881 του κανονισμού (ΕΟΚ) αριθ. 2454/93.

Άρθρο 2

1. Οι αρμόδιες ισπανικές αρχές καθορίζουν τους συμπληρωματικούς διοικητικούς κανόνες που είναι απαραίτητοι για την εφαρμογή της παρούσας απόφασης, ιδίως τους όρους υποβολής των αιτήσεων.

2. Οι εν λόγω αρχές θέτουν σε εφαρμογή τους απαραίτητους ελέγχους για να διασφαλισθεί ότι κατά τις εργασίες για τις οποίες υποβλήθηκαν οι αιτήσεις τηρήθηκαν οι εφαρμοζόμενες διατάξεις, ιδίως η πραγματική τήρηση μέχρι τον τελικό χρήστη του οικονομικού πλεονεκτήματος που προκύπτει από την εφαρμογή του άρθρου 3 του κανονισμού (ΕΟΚ) αριθ. 1601/92.

3. Οι εν λόγω αρχές ενημερώνουν περιοδικά την Επιτροπή για την εφαρμογή της παρούσας απόφασης.

Άρθρο 3

Η χορήγηση των ενισχύσεων και η επιστροφή των τελωνειακών δασμών, κατ' εφαρμογή της παρούσας απόφασης, διεξάγεται εντός του ορίου των ποσοτήτων των προϊόντων που αναφέρονται στο παράρτημα ΙΙ.

Άρθρο 4

Η παρούσα απόφαση απευθύνεται στο Βασίλειο της Ισπανίας.

Βρυξέλλες, 7 Ιουλίου 1997.

Για την Επιτροπή

Franz FISCHLER

Μέλος της Επιτροπής

(1) ΕΕ αριθ. L 173 της 27. 6. 1992, σ. 1.

(2) ΕΕ αριθ. L 19 της 22. 1. 1997, σ. 5.

(3) ΕΕ αριθ. L 302 της 19. 10. 1992, σ. 1.

(4) ΕΕ αριθ. L 17 της 21. 1. 1997, σ. 1.

(5) ΕΕ αριθ. L 296 της 17. 11. 1994, σ. 23.

(6) ΕΕ αριθ. L 320 της 11. 12. 1996, σ. 1.

(7) ΕΕ αριθ. L 16 της 18. 1. 1997, σ. 72.

(8) ΕΕ αριθ. L 253 της 11. 10. 1993, σ. 1.

(9) ΕΕ αριθ. L 9 της 13. 1. 1997, σ. 1.

ΠΑΡΑΡΤΗΜΑ Ι

1. ΒΟΕΙΟ ΚΡΕΑΣ

Ποσά της ενίσχυσης που χορηγούνται στα προϊόντα που αναφέρονται στο στοιχείο α) του άρθρου 1 και προέρχονται από την αγορά της Κοινότητας

>ΘΕΣΗ ΠΗΝΑΚΑ>

>ΘΕΣΗ ΠΗΝΑΚΑ>

2. ΧΟΙΡΕΙΟ ΚΡΕΑΣ

>ΘΕΣΗ ΠΗΝΑΚΑ>

ΠΑΡΑΡΤΗΜΑ ΙΙ

1. ΒΟΕΙΟ ΚΡΕΑΣ

>ΘΕΣΗ ΠΗΝΑΚΑ>

2. ΧΟΙΡΕΙΟ ΚΡΕΑΣ

>ΘΕΣΗ ΠΗΝΑΚΑ>